പിടിമുറുക്കി ആര്എസ്എസ് ബിജെപി നേതൃമാറ്റ ചര്ച്ച സജീവം തൃശൂര് അണിയറയില് നേതൃമാറ്റ ചര്ച്ച സജീവമായിരിക്കെ ബിജെപിയില് ആര്എസ്എസ് പിടിമുറുക്കുന്നു. കേരളത്തിലെ ഇരു ഗ്രൂപ്പുകളെയും തഴഞ്ഞ് ആര്എസ്എസ് നിര്ദേശാനുസരണം പുനഃസംഘടന നടത്താനാണ് കേന്ദ്രനേതൃത്വം ആലോചിക്കുന്നത്. ആര്എസ്എസിന്റെ എതിര്പ്പ് അവഗണിച്ചാണ് കെ സുരേന്ദ്രനെ പ്രസിഡന്റായി നിയമിച്ചത്. വി മുരളീധരന്റെ സമ്മര്ദത്തിലായിരുന്നു ഇത്. നിയമസഭാ തെരഞ്ഞെടുപ്പിലെ കനത്ത പരാജയത്തോടെ വി മുരളീധരന്കെ സുരേന്ദ്രന് സഖ്യം സമ്ബൂര്ണ പരാജയമാണെന്ന് കേന്ദ്ര നേതൃത്വത്തിന് ബോധ്യപ്പെട്ടു. കുഴല്പ്പണ സാമ്ബത്തിക ഇടപാടുകളില് കെ സുരേന്ദ്രന് നേരിട്ടുള്ള പങ്ക് പൊതുജനമധ്യത്തില് ബിജെപിയുടെ വിശ്വാസ്യത ഇല്ലാതാക്കിയെന്ന് നേതൃത്വം വിലയിരുത്തുന്നു. കേന്ദ്ര നേതൃത്വം നിയോഗിച്ച അന്വേഷണസമിതിയും നേതൃത്വം മാറാതെ കേരളത്തില് രക്ഷയില്ലെന്നാണ് റിപ്പോര്ട്ട് നല്കിയത്. തെരഞ്ഞെടുപ്പിനും കുഴല്പ്പണ സാമ്ബത്തിക ഇടപാടുകള്ക്കും ശേഷം ബിജെപിയില്നിന്ന് അണികള് വ്യാപകമായി കൊഴിഞ്ഞുപോവുകയാണ്. വി മുരളീധരനും കെ സുരേന്ദ്രനും ഗ്രൂപ്പ് അടിസ്ഥാനത്തിലാണ് കാര്യങ്ങള് കൈകാര്യം ചെയ്യുന്നതെന്ന പരാതി പി കെ കൃഷ്ണദാസ് പക്ഷം നേരത്തേ ഉന്നയിച്ചിരുന്നു. കഴിഞ്ഞ തെരഞ്ഞെടുപ്പുകളില് ബിജെപി വിനിയോഗിച്ച പണം സംബന്ധിച്ച് ആഭ്യന്തര പരിശോധന വേണമെന്ന ആവശ്യവും സംഘപരിവാറിനകത്തുണ്ട്. എല്ലാ റിപ്പോര്ട്ടുകളും എതിരായതിനെത്തുടര്ന്ന് കഴിഞ്ഞ ദിവസം കെ സുരേന്ദ്രനെ ഡല്ഹിക്ക് വിളിപ്പിച്ചു. തങ്ങളെ അവഗണിച്ചതാണ് ബിജെപിയെ ദയനീയാവസ്ഥയില് എത്തിച്ചതെന്നാണ് ആര്എസ്എസ് ചൂണ്ടിക്കാട്ടുന്നത്. ഇരു ഗ്രൂപ്പിലുംപെടാത്ത ഒരാളെ നേതൃസ്ഥാനത്ത് കൊണ്ടുവരാനാണ് കേന്ദ്രനേതൃത്വം ആലോചിക്കുന്നത്. സുരേഷ്ഗോപി അടക്കമുള്ളവരുടെ പേരുകള് ഉയര്ന്നുവരുന്നതും ഈ വിലയിരുത്തലിലാണ്. എന്നാല്, സുരേഷ്ഗോപി വേണ്ടെന്ന നിലപാടാണ് പൊതുവേയുള്ളത്. നിലവിലെ നേതൃത്വം മാറണമെന്ന കാര്യത്തില് ആര്എസ്എസിനും കേന്ദ്ര നേതൃത്വത്തിനും ഏകാഭിപ്രായമാണ്. പുതിയത് ആര് എന്നത് ആര്എസ്എസ് ഗൗരവമായി ആലോചിക്കുകയാണ്. കുമ്മനം പരിഗണനയില് സംസ്ഥാന ബിജെപിക്ക് സമവായ അധ്യക്ഷനെ കണ്ടെത്താന് ദേശീയ നേതാക്കളുടെ ശ്രമം. പി കെ കൃഷ്ണദാസ് പക്ഷത്തിനും ആര്എസ്എസിനും അംഗീകരിക്കേണ്ടിവരും എന്നതിനാല് ഔദ്യോഗിക നേതൃത്വം കുമ്മനത്തിന്റെ പേര് ചര്ച്ചയാക്കുന്നുണ്ട്. ഇത് മുന്നില്ക്കണ്ട് പാര്ടി പരിപാടികളില് കുമ്മനത്തിന് കൂടുതല് പങ്കാളിത്തം നല്കുന്നുമുണ്ട്. സുരേന്ദ്രനും മുരളീധരനും ഒന്നിച്ച് വിചാരിച്ചാലും തന്നെ അധ്യക്ഷനാക്കാന് കഴിയില്ലെന്ന് സുരേഷ് ഗോപി വ്യാഴാഴ്ചയും വ്യക്തമാക്കി. പുനഃസംഘടനാ വിഷയവും മറ്റ് പ്രശ്നങ്ങളും ചര്ച്ച ചെയ്യാന് സംസ്ഥാന അധ്യക്ഷന് കെ സുരേന്ദ്രന്, സംഘടനാ ചുമതലയുള്ള ജനറല് സെക്രട്ടറി എം ഗണേഷ് എന്നിവരെ കഴിഞ്ഞ ദിവസം ഡല്ഹിയിലേക്ക് വിളിപ്പിച്ചിരുന്നു. ജെ പി നദ്ദയെ കാണാന് ഇവര് ശ്രമം നടത്തിയെങ്കിലും ബി എല് സന്തോഷിനെ കണ്ട് റിപ്പോര്ട്ട് നല്കാനായിരുന്നു നിര്ദേശം. തെരഞ്ഞെടുപ്പ് പരാജയം സംബന്ധിച്ച് കീഴ്ഘടകങ്ങളില്നിന്ന് തെളിവെടുപ്പ് നടത്തിയ അഞ്ചംഗ സമിതിയുടെ റിപ്പോര്ട്ട് ഇവര് സന്തോഷിന് കൈമാറി. പുനഃസംഘടനയാണ് റിപ്പോര്ട്ടിന്റെ കാതല്. ആറ് ജില്ലാ അധ്യക്ഷന്മാരെ മാറ്റണം. കെ സുരേന്ദ്രന്റെ പ്രസ്താവനകളാണ് തെരഞ്ഞെടുപ്പ് സമയത്ത് തിരിച്ചടിയായതെന്നും റിപ്പോര്ട്ടിലുണ്ട്.